Document ID: 31998R2435

ΚΑΝΟΝΙΣΜΟΣ (ΕΚ) αριθ. 2435/98 ΤΟΥ ΣΥΜΒΟΥΛΙΟΥ της 9ης Νοεμβρίου 1998 για την τροποποίηση του κανονισμού (ΕΚ) αριθ. 3066/95 για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα και για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΚ) αριθ. 3066/95 του Συμβουλίου, της 22ας Δεκεμβρίου 1995 (1), θέσπισε ορισμένες παραχωρήσεις με τη μορφή κοινοτικών δασμολογικών ποσοστώσεων για ορισμένα γεωργικά προϊόντα 7
ότι η κατάταξη ορισμένων προϊόντων του τομέα του κρέατος πουλερικών δημιουργεί προβλήματα διότι ο προσδιορισμός των στηθιών από χήνες και πάπιες που προβλέπεται στον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με τη δασμολογική και στατιστική ονοματολογία και το κοινό δασμολόγιο (2), δεν αντιστοιχεί ακριβώς στις εμπορικές και τεχνικές πρακτικές όπως καθορίζονται σαφώς στις συναλλαγές με τις ΧΚΑΕ 7 ότι, για να διατηρηθεί το παραδοσιακό εμπόριο είναι απαραίτητο να προστεθούν στις ομάδες των σχετικών προϊόντων τα στήθια από χήνες και πάπιες χωρίς πλευρά εν μέρει ή καθ' ολοκληρία με τους ίδιους προτιμησιακούς δασμούς όπως και για τα στήθια με όλα τα πλευρά 7 ότι η τροποποίηση αυτή θα πρέπει να εφαρμοστεί από την 1η Ιανουαρίου 1998, ημερομηνία από την οποία εμφανίστηκαν τα προβλήματα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στα παραρτήματα I έως VI του κανονισμού (ΕΚ) αριθ. 3066/95, οι παραχωρήσεις με τους αύξοντες αριθμούς 09. 4702, 09. 5304, 09. 5301, 09. 4801, 09. 4601, 09. 4650 και 09. 4659 αντικαθίστανται από τις αντίστοιχες παραχωρήσεις που αναφέρονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Νοεμβρίου 1998.

Labels: 3
18
6